open-index/open-wikipedia-markdown huggingface dataset:
Čang Kao-li

**Čang Kao-li** (, ) je bývalý podpredseda vlády Čínskej ľudovej republiky a bývalý člen Stáleho výboru Politbyra Komunistickej strany Číny. V roku 2021 bol čínskou tenistkou Pcheng Šuaj obvinený zo znásilnenia.  

## Politická kariéra

Čang pochádza z chudobnej rodiny z juhovýchodnej provincie Fu-ťien. Po vyštudovaní ekonomiky na Sia-menskej univerzite pracoval pre ropnú firmu v provincii Kuang-tung. Tam začal postupne rásť v byrokratickom ako aj straníckom rebríčku, v roku 1997 sa stal predsedom miestneho výboru KSČ pre juhočínske mesto Šen-čen a o rok neskôr aj podpredsedom provinčného výboru komunistickej strany. V roku 2001 bol povýšený na guvernéra provincie Šan-tung, kde sa o rok neskôr stal aj predsedom provinčného výboru KSČ. V roku 2007 bol povýšený na straníckeho šéfa v meste Tiencin, ktoré spadá priamo pod vládu, a zásluhou čoho sa stal aj členom Politbyra KSČ. 

Po 18. zjazde Komunistickej strany v roku 2012 bol Čang zvolený za člena Stáleho výboru Politbyra Komunistickej strany, najvyššej a najmocnejšej inštitúcie v strane a v štáte. O rok neskôr bol na Všečínskom zhromaždení ľudových zastupiteľov (čínskom parlamente) zvolený za podpredsedu vlády ČĽR. V tejto pozícii mal pod vedení premiéra Li Kche-čchianga na starosti predovšetkým ekonomickú agendu, bol okrem iného zodpovedný aj za chod Troch roklin, najväčšej vodnej elektrárne na svete. Po skončení funkčného obdobia vo funckii vicepremiéra odišiel v roku 2018 na dôchodok.

## Obvinenie zo znásilnenia

V októbri 2021 ho na sociálnej sieti Weibo v rámci čínskej verzie hnutia MeToo obvinila známa čínska tenistka Pcheng Šuaj zo znásilnenia. Podľa vyjadrenia Pcheng, Čang s ňou mal romantický pomer v roku 2011 a v roku 2018 ju za pomoci svojej manželky znásilnil. Pchengovej post bol zo sociálnej siete stiahnutý do pol hodiny a ona sama sa na niekoľko týždňov neukázala na verejnosti, čo vyvolalo obavy o jej bezpečnosť. Pod hashtagom #WhereIsPengShuai (#KdeJePchengŠuai) jej na sociálnych sietiach vyjadrilo podporu množstvo známych tenistov, vrátane Novaka Đokovića či Naomi Osakovej. Ženská tenisová asociácia WTA v reakcii na dianie zrušila tenisové turnaje v Číne.

## Referencie

## Iné projekty

Kategória:Čínski politici
Kategória:Čínski komunisti
Kategória:Politici Komunistickej strany Číny
Tris

**Tris** alebo **tris(hydroxymetyl)aminometán**, prípadne **trometamín** alebo **THAM**, je organická zlúčenina, ktorej vzorec je (HOCH2)3CNH2. V biochémii a molekulárnej biológii sa veľmi často sa používa v tlmivých roztokoch, napríklad TAE a TBE pufroch, obzvlášť pre nukleové kyseliny. Tris obsahuje primárny amín a teda podstupuje bežné reakcie amínov, ako je kondenzácia s aldehydmi. V roztoku tris takisto komplexuje kovové ióny. V medicíne sa tris občas používa ako liečivo, podáva sa na jednotke intenzívnej starostlivosti ako tlmivý roztok pri vážnej metabolickej acidóze v špecifických prípadoch. Niektoré lieky sú uvedené ako „trometamínová soľ“, napríklad „ketorolac trometamol“ alebo hemabát (karboprost ako soľ trometamínu).

## Tlmiace vlastnosti
Konjugovaná kyselina trisu má p''K''<sub>a</sub> 8.07 pri 25&nbsp;°C, čo znamená, že efektívne tlmí v rozmedzí pH od 7.1 po 9.1 (p*K*a ± 1) pri izbovej teplote.

### Tlmivé schopnosti za neštandardných podmienok
* Pri znižovaní teploty od 25 °C po 5 °C sa rozširuje rozmedzie efektívneho tlmenia približne o 0,03/°C. Pri zvyšovaní teploty od 25 °C po 37 °C sa zužuje rozmedzie efektívneho tlmenia približne o 0,025/°C.
* Desaťnásobná koncentrácia trisu rozširuje rozmedzie o 0,05 a naopak.
* Single-junction pH elektródy obsahujúce striebro (napr. argentochloridové elektródy) je nekompatibilná s trisom, pretože Ag-tris sa zráža a blokuje spoj. Double-junction elektródy sú rezistentné voči tomuto problému a elektródy, ktoré striebro neobsahujú, tento problém nemajú.

### Inhibícia
* Tris inhibuje niektoré enzýmy, takže by sa pri ich štúdiu mal používať opatrne.
* Tris takisto inhibuje niektoré enzýmy kvôli chelácii kovových iónov.

## Príprava
Tris sa priemyselne vyrába kondenzáciou nitrometánu s formaldehydom v zásaditom prostredí, čím vzniká medziprodukt (HOCH2)3CNO2, ktorý sa následne hydrogenuje za vzniku konečného produktu.

## Použitie
Použiteľné rozmedzie trisu (pH 7–9) odpovedá fyziologickému pH pre väčšinu živých organizmov. Vďaka tomu a jeho nízkej cene je to jeden z najbežnejších tlmivých roztokov v biologických a biochemických laboratóriách. Tris sa takisto používa ako primárny štandard na štandardizáciu kyslých roztokov na chemickú analýzu.

Tris sa používa na zvýšenie permeability bunkových membrán. Je súčasťou vakcíny Moderna na COVID-19  a vakcíny Pfizer-BioNTech na COVID-19 na použitie pre deti od 5 do 11 rokov.

### Medicína
Tris (v tomto kontexte bežne známy ako THAM) sa používa ako alternatíva sódy bikarbóny pri liečbe metabolickej acidózy.

## Referencie

## Pozri aj
* MOPS
* MES

## Zdroj

Kategória:Alkoholy
Kategória:Amíny
Hucqueliers

**Hucqueliers** môže byť:
* obec vo Francúzsku, pozri Hucqueliers (obec)
* kantón vo Francúzsku, pozri Hucqueliers (kantón)
Veľká Ostrá (Tribeč)

**Veľká Ostrá** () je vrch v pohorí Tribeč. Leží nad obcou Veľké Pole, približne  juhovýchodne od Partizánskeho.

## Poloha
Nachádza sa v severnej časti pohoria, v geomorfologickom podcelku Rázdiel a časti Skýcovská vrchovina. Vrchol leží na pomedzí Nitrianskeho a Banskobystrického kraja, na hranici okresov Zlaté Moravce a Žarnovica a zasahuje na katastrálne územie obcí Skýcov a Veľké Pole. Východne od vrchu prechádza cesta II/512, spájajúca Oslany a Žarnovicu cez Veľké Pole.

## Opis
Veľká Ostrá je najvyšším vrchom severnej časti pohoria. Nepatrne nižší Hrubý vrch () susedí severozápadným smerom, severne leží Dobrotín (), na východe vrch Stráž (), juhovýchode Sokolec () a juhozápadným smerom Mníchová (Rázdiel) (). Vrch leží v povodí rieky Nitry; na západných svahoch pramení Drahožica, východné odvodňujú prítoky Oslianskeho potoka, oba smerujúce severným smerom. Juhovýchodné svahy odvodňujú prítoky Hostianskeho potoka do Žitavy. Najbližšími sídlami sú na východe ležiaca obec Veľké Pole, severne situovaná Radobica a juhozápadne položený Skýcov. 

### Výhľady
Lesný porast Veľkej Ostrej poskytuje veľmi obmedzený rozhľad, no i to iba z miest s riedkou vegetáciou. Viditeľné sú najmä okolité vrchy pohoria a susedná južná časť Vtáčnika. Z vhodných lokalít možno pozorovať tiež Považský Inovec, Strážovské vrchy, Štiavnické vrchy a Pohronský Inovec.

## Prístup
Na vrchol nevedie značený chodník, preto prístup vedie z okolitých sídiel. Východne vedie i cesta II/512, ktorá uľahčuje prístup do inak pomerne odľahlej oblasti. Sedlom na severozápade prechádza zokruhovaná  značená trasa z Veľkých Uheriec, z ktorej sa dá odbočiť na vrchol.

## Referencie

## Pozri aj
* Rázdiel
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy v okrese Žarnovica
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Skýcov
Kategória:Veľké Pole
Tom Hardy

**Edward Thomas** „**Tom**“ **Hardy** (* 15. september 1977, Londýn, Anglicko) je britský filmový herec a producent.

## Kariéra
Študoval na Richmond Drama School a Drama Centre London. V televízí po prvýkrát debutoval v roku 2001 v seriáli *[[Bratstvo neohrozených]]*, kde hral vojaka Johna Janoveca. Na filmovom plátne sa prvý krát objavil toho istého roku vo filme *[[Čierny jastrab zostrelený]]*. Veľkú rolu zápornej postavy, prétora Shinzona, dostal vo sci-fi filme *[[Star Trek X: Nemezis]]* (2002). V priebehu prvného desaťročia 21. storočia hral napr. vo filmoch: *Po krk v extáze*, *Mária Antoinetta*, *Potopa*, *RocknRolla* či *Bronson*. Za rolu vo filme *[[Počiatok (film)|Počiatok]]* bol nominovaný na cenu Saturn. Hral aj zápornu rolu v Batmanovskom filme *[[Návrat Temného rytiera]]* (2012) a v snímke *[[Mad Max: Zbesilá cesta]]* (2015), stvárnil titulnú rolu Maxa Rockatanského. Hlavnú rolu Eddieho Brocka/Venoma si zahral v komiksových filmoch *[[Venom (film, 2018)|Venom]]* (2018) a *[[Venom 2: Carnage prichádza]]* (2021).

## Iné projekty

## Externé odkazy
* 
* 
* Tom Hardy na Memory Alpha 

## Zdroj

Kategória:Anglickí filmoví herci
Kategória:Anglickí televízni herci
Kategória:Anglickí divadelní herci
Kategória:Držitelia ceny BAFTA
Kategória:Commanders of the Order of the British Empire
Kategória:Anglické osobnosti írskeho pôvodu
Kategória:Osobnosti z Londýna
Renegade (Thin Lizzy)

***Renegade*** je jedenásty štúdiový album írskej skupiny Thin Lizzy. Vyšiel v novembri 1981 prostredníctvom Vertigo Records a spolu s členmi kapely ho produkoval Chris Tsangarides. Umiestnil sa na 38. mieste britskej hitparády. Ide o prvý album skupiny, na ktorom hral Darren Wharton ako jej člen (podielal sa už na predchádzajúcom albume *[[Chinatown (Thin Lizzy)|Chinatown]]*, ale nie ako člen) a druhý a zároveň posledný album s gitaristom Snowym Whiteom.

## Zoznam skladieb
# „Angel of Death“ (Phil Lynott, Darren Wharton) – 6:18
# „Renegade“ (Lynott, Snowy White) – 6:08
# „The Pressure Will Blow“ (Scott Gorham, Lynott) – 3:46
# „Leave This Town“ (Gorham, Lynott) – 3:49
# „Hollywood (Down on Your Luck)“ (Gorham, Lynott) – 4:09
# „No One Told Him“ (Lynott) – 3:36
# „Fats“ (Lynott, White) – 4:02
# „Mexican Blood“ (Lynott) – 3:40
# „It's Getting Dangerous“ (Gorham, Lynott) – 5:30

Remastrovaná a rozšírená edícia albumu *Renegade* vyšla 23. septembra 2013 a obsahuje päť bonusových skladieb:

# „Trouble Boys“ (Billy Bremner) – 3:32
# „Memory Pain“ (Percy Mayfield) – 4:44
# „Hollywood (Down on Your Luck)“ (Extended version) (Gorham, Lynott) – 6:16
# „Renegade“ (Edited version) (Lynott, White) – 5:25
# „Hollywood (Down on Your Luck)“ (7" A Promo) (Gorham, Lynott) – 3:18

## Obsadenie
*Phil Lynott – basgitara, spev
*Scott Gorham – gitara, sprievodné vokály
*Snowy White – gitara, sprievodné vokály
*Darren Wharton – klávesy, organ, Minimoog, sprievodné vokály
*Brian Downey – bicie, perkusie

## Pozri aj
* Kill (Gotta Get a Gun)

## Zdroj

Kategória:Albumy skupiny Thin Lizzy
Kategória:Hudobné albumy z 1981
Kategória:Albumy Vertigo Records
Kategória:Albumy Warner Bros. Records
Mark Hamill

**Mark Richard Hamill** (* 25. september 1951, Oakland, Kalifornia) je americký filmový a dabingový herec. Preslávila ho hlavne rola Luka Skywalkera vo filmovej ságe Star Wars.

## Kariéra
Pochádza zo siedmich detí, detstvo strávil v rôznych štátoch ameriky. Už počas študií sa stal hercom a začal hrať menšie role v seriáloch. V rokoch 1977–1983 sa preslávil vďaka postave Luka Skywalkera vo filmoch *[[Hviezdne vojny (film)|Star Wars: Epizóda IV – Nová nádej]]*, *[[Hviezdne vojny: Epizóda V – Impérium vracia úder|Star Wars: Epizóda V – Impérium vracia úder]]* a *[[Hviezdne vojny: Epizóda VI – Návrat Jediho|Star Wars: Epizoda VI – Návrat Jediho]]*. Do tejto role sa neskôr vrátil aj do filmov *[[Star Wars: Sila sa prebúdza]]* z roku 2015,  *[[Star Wars: Poslední Jediovia]]* z roku 2017 a Star Wars: Vzostup Skywalkera z roku 2019. Po zakončení prvej trilógie *Star Wars* sa natáčaniu moc nevenoval a hrával v divadle na Brodwayi.

Venoval sa aj dabingu počítačových hier a animovaných filmov. Jeho hlasom hovoril Hobgoblin v animovanom seriáli Spider-Man alebo Joker v Batmanovi, nadaboval aj svoje alter ego v seriáli *[[Simpsonovci]]*. Svoju najslávnejšiu filmovú postavu často prezentuje na sci-fi comic-conoch.

## Iné projekty

## Externé odkazy
* Mark Hamill na Kritiky.cz
* 
* 

## Zdroj

Kategória:Osobnosti z Oaklandu (Kalifornia)
Kategória:Filmoví herci USA
Kategória:Dabingoví herci USA
Kategória:Divadelní herci USA
Kategória:Scenáristi komiksov USA
Kategória:Osobnosti USA waleského pôvodu
Kategória:Osobnosti USA írskeho pôvodu
Kategória:Osobnosti USA anglického pôvodu
Kategória:Osobnosti USA škótskeho pôvodu
Kategória:Osobnosti USA švédskeho pôvodu
Kategória:Držitelia ceny BAFTA
Medley

**Medley** (v preklade *zmes*) je skladba zložená z častí existujúcich skladieb, zvyčajne troch, hraných po sebe a niekedy prekrývajúcich sa piesní. Bežné sa medley vyskytuje v populárnej hudbe a väčšinou sú to skôr piesne ako inštrumentálne skladby. Medley, ktorý je sériou remixov, sa nazýva megamix, často so skladbami určenými pre jedného interpreta alebo pre populárne skladby z daného roku alebo žánru. Cover verzia, ktorá kombinuje prvky viacerých už existujúcich skladieb, je *cover medley*.

Medley je najbežnejšou formou predohry pre inscenácie muzikálov.

V latinskej hudbe sú medley známe ako *potpourrís* alebo *mosaicos*; posledne menované pomenovanie spopularizovali umelci ako Roberto Faz a Billo Frómeta a najčastejšie pozostávajú zo žánrov bolero, guaracha, merengue alebo conga.

## Zdroj

Kategória:Populárna hudba
Kategória:Hudobné diela
Steve Jones (hudobník)

**Stephen Philip** „**Steve**“ **Jones** (* 3. september 1955, Shepherd’s Bush, Londýn, Anglicko) je britský rockový gitarista, spevák, herec a rozhlasový DJ, jeden zo zakladajúcich členov punk rockovej skupiny Sex Pistols. Neskôr bol spolu s bubeníkom tejto skupiny, Paulom Cookom, členom superskupiny The Greedies a potom skupiny The Professionals. Ďalej bol členom superskupiny Chequered Past a tiež vydal dva sólové albumy.

## Referencie

## Zdroj

Kategória:Anglickí gitaristi
Kategória:Anglickí heavymetaloví gitaristi
Kategória:Sóloví gitaristi
Kategória:Anglickí speváci
Kategória:Anglickí heavymetaloví speváci
Kategória:Členovia skupiny Sex Pistols
Kategória:Interpreti MCA Records
Kategória:Interpreti Warner Bros. Records
Kategória:Hráči Hollywood United FC
Kategória:Osobnosti z Londýna
Josip Bozanić

**Josip kardinál Bozanić** (* 20. marca 1949, Rijeka) je chorvátsky rímskokatolícky kňaz, arcibiskup záhrebský a kardinál.

## Kňaz
Študoval v seminári v Pazine a tiež na teologických fakultách v Rijeke a Záhrebe. Kňazské svätenie prijal 29. júna 1975 v Krku. Svätil ho biskup Karmelo Zazinović, neskôr bol jeho sekretárom a zároveň kaplánom v jednej z farností diecézy Krk. V roku 1979 odišiel na doplňujúce štúdiá do Ríma, ktoré ukončil diplomom z teológie na Pápežskej univerzite Gregoriana a z kanonického práva na Pápežskej lateránskej univerzite. V roku 1986 sa vrátil do krkskej diecézy, kde zastával funkciu kancelára biskupskej kúrie a generálneho vikára (1987 – 1989).

## Biskup
Dňa 10. mája 1989 bol menovaný biskupom-koadjutorom v Krku, biskupské svätenie prijal 25. júna. Svätil ho záhrebský arcibiskup, kardinál Kuharić. V novembri 1989, po tom, čo biskup Zazinović odišiel na odpočinok, sa ujal riadenia diecézy. V júli 1997 sa stal arcibiskupom Záhrebu a nahradil vo funkcii kardinála Kuharića. 

Vykonával funkciu predsedu Biskupskej konferencie Chorvátska v rokoch 1997 – 2007 a potom znova od roku 2012. V rokoch 2001 – 2011 bol tiež podpredsedom *Rady európskych biskupských konferencií*.

## Kardinál
Za kardinála ho menoval pápež Ján Pavol II. pri konzitóriu 21. októbra 2003. V januári 2005 reprezentoval pápeža ako jeho zvláštny vyslanec na oslavách svätej Anastázie, patrónky Zadaru pri príležitosti výročia 1700 rokov jej mučeníckej smrti. V júli 2013 bol pápežským vyslancom pri pútnickej bohoslužbe na Velehrade pri príležitosti 1150. výročia príchodu svätých Cyrila a Metoda na Veľkú Moravu.

Pápež František prijal zrieknutie sa úradu arcibiskupa Záhrebu dna 15. apríla 2023 .

## Referencie

## Pozri aj
* Zoznam žijúcich kardinálov
* Zoznam kardinálov vymenovaných Jánom Pavlom II.

## Iné projekty

## Zdroj

súčasnosť

Kategória:Chorvátski kardináli
Kategória:Arcibiskupi Záhrebskej arcidiecézy
Kategória:Absolventi Pápežskej lateránskej univerzity
Kategória:Osobnosti z Rijeky
Mark Ruffalo

**Mark Alan Ruffalo** (* 22. november 1967, Kenosha, Wisconsin) je americký herec, režisér, producent a scenárista. 

## Detstvo a začiatky
Narodil sa v meste Kenosha vo Wisconsine. Jeho matka bola stajlistka a otec, talianskeho pôvodu, pracoval ako stavebný maliar. Má dve sestry, Taniu a Nicole; brat Scott zomrel v roku 2008. Vyštudoval strednú školu vo Virgínii. V následujúcich rokoch založil v Los Angeles divadelnú spoločnosť Orpheus Theatre Company, v ktorej mnohé inscenácie sám napísal aj zrežíroval. Deväť rokov pracoval aj ako barman.

## Kariéra
Vo filme debutoval v roku 1994 v snímke *Havraní tanec*. Vďaka filmu *Na mňa sa môžeš spoľahnúť* (2000) získal ocenenia na filmových festivaloch v Los Angeles a v Montreale. S Tomom Cruisom si zahral vo filme *Collateral* (2004). Ruffalo hrával aj v romantických komédiách, a to napr.: *Letuška 1. triedy* (2002) alebo *Dnes 13, zajtra 30* (2004). V roku 2006 si vyskúšal divadelnú rolu v inscenácií *Awake and Sing!*, za ktorú získal nomináciu na cenu Tony. V roku 2007 si zahral vo filme *Zodiac*. S Julianne Moore si zahral vo filme *Slepota* (2008). V roku 2010 znovu po boku Moore hral v snímke *Decká sú v pohode*. Za rolu získal nomináciu na mnoho ocenení, včetne Oscara. V roku 2010 napísal a režíroval vlastný celovečerný snímok: *Sympathy for Delicious*.

V superhrdinských filmoch od Marvel Studios hrá od roku 2012 (kedy vymenil Edwarda Nortona) doktora Bruca Bannera, resp. Hulka. Jedná sa o filmy: **', ''[[Iron Man 3]]'', ''[[Avengers 2: Vek Ultrona]]'', **', **', ''[[Captain Marvel (film)|Captain Marvel]],'' **', *[[Shang-Chi: Legenda o desiatich prsteňoch]]*, animovaný seriál *[[What If…? (seriál)|What If…?]]* a hraný seriál *[[She-Hulk (seriál)|She-Hulk]]*.

V roku 2015 získal svoju druhú nomináciu na Oscara za rolu wrestlera Davea Schultza v dráme *[[Hon na lišku (film, 2014)|Hon na líšku]]*. Neskôr toho istého roku si zahral vo filme *Infinitely Polar Bear*. Za rolu novinára Michaela Rezendesa v snímke *[[Spotlight (film)|Spotlight]]* získal tretiu nomináciu na Oscara a tiež nomináciu na Filmovú cenu Britskej akadémie.

8. februára 2024 získal hviezdu na hollywoodskom chodníku slávy.

## Osobný život
V roku 2000 si vzal Sunrise Coigney a majú spolu tri deti: syna Keena (2001) a dcéry Bellu Noche (2005) a Odette (2007). Žijú v Manhattane.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Filmoví režiséri USA
Kategória:Filmoví producenti USA
Kategória:Filmoví scenáristi USA
Kategória:Držitelia ceny BAFTA
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Držitelia ceny Satellite Award
Kategória:Hollywoodsky chodník slávy
Kategória:Osobnosti z Kenoshe
Vlk polárny

**Vlk polárny** alebo **vlk aljašský** (*Canis lupus tundrarum*) je v starších systémoch poddruh vlka dravého. V novších systémoch sa považuje za súčasť poddruhu *[[Canis lupus occidentalis]]*.

## Výskyt
Obýva prevažne tundry na Aljaške, pri pobreží Severného ľadového oceánu.

## Opis tela
Vlk polárny je pomerne veľký; dĺžka tela i s chvostom sa pohybuje medzi 130–160 cm a samec môže vážiť až 80 kg. Samice sú menšie, je tu výrazný pohlavný dimorfizmus. Je to jeden z najväčších vlkov Severnej Ameriky. Srsť vlka polárneho je zvyčajne biela nebo svetlo sivá, pomerne dlhá, aj keď nie tak dlhá, ako u podobného severosibírskeho poddruhu *[[Canis lupus albus]]*. Dožíva sa asi 7 rokov.

## Lov
Tento vlk loví predovšetkým pižmone, soby karibu a ďalšie veľké samce. Je však oportunistom a nepohrdne ani menšími zvieratami alebo rastlinnou stravou. Vydrží aj týždeň bez jedla. Tieto vlky lovia v svorkách a vedia spolupracovať, väčšinou keď ide o lov. Ten väčšinou prebieha tak, že skupina vlkov ženie stádo pred sebou a vlky, ktoré bežia spredu sa snažia od stáda oddeliť slabé jedince; mláďatá, chorých alebo starých. Pri úspešnom love vždy prvý žerie alfa-pár, potom zvyšok lovcov a nakoniec aj mláďatá.

## Rozmnožovanie
Samec vlka polárneho dosahuje pohlavnú dospelosť vo veku 3 rokov, samica už vo veku 2 rokov. Samica niekoľko dní pred pôrodom hrabe malé diery alebo sa uchýli do jaskyne, kde mláďatá porodí. Obvykle sú v jednom vrhu 2 - 4 mláďatá. O mláďatá sa v prvých dňoch stará matka, ktorá ich dojčí. Po viac než mesiaci mláďatá necháva v spoločnosti jedného či dvoch „strážcov“ a sama odchádza na lov.

## Hierarchia svorky
Vlk polárny je svorkové zviera, ktoré sa zdržiava v svorkách pozostávajúcich z niekoľko až 20 jedincov. Svorku vedie alfa-pár, samec a samica, to sú vo väčšine prípadov jediné vlky, ktoré sa v svorke pária, ale nie je to pravdilo. Okrem toho sú prítomné jeden či dva podradnejšie jedince, ktoré strážia mláďatá, keď ide skupina na lov. Zvyšok sú väčšinou lovci bez výrazného postavenia.

## Zdroj

Kategória:Psovité
Li Pcheng

**Li Pcheng** (, , * 20. október 1928, Šanghaj – † 22. júl 2019, Peking) bol čínsky politik, v rokoch 19881998 premiér Čínskej ľudovej republiky. Ako zástanca tvrdej línie počas protestov na Námestí nebeského pokoja v Pekingu nariadil nasadenie armády na protestujúcich, čo viedlo k masakru v uliciach hlavného mesta krajiny.

Li sa narodil v Šanghaji, v tzv. Francúzskej koncesii, čo bola štvrť v meste, ktorú spravovali cudzinci. Jeho otec patril medzi prvých členov Komunistickej strany a v roku 1931 bol popravený Kuomintangom. Li sa v roku 1941 presunul do komunistickej základne v severočínskom Jen-ane, kde bol pod patronážou Čou En-laja. V rokoch 1948 až 1954 študoval hydroelektrické inžinierstvo v Moskve, počas univerzitného pôsobenia bol predsedom združenia čínskych študentov v Sovietskom zväze. Po návrate do Číny riadil výstavbu elektrární v severovýchodnej Číne a v Pekingu. 

Po prevzatí moci Teng Siao-pchingom začína Li Pcheng politicky rásť, hoci paradoxne za svoj kariérny pokrok vďačil Tengovmu rivalovi, konzervatívnemu politikovi Čchen Jünovi. Na začiatku 80tych rokov pracoval v riadiacich pozíciach na ministerstve energetiky, v roku 1985 sa stal ministrom školstva a v roku 1987 bol menovaný za člena Stáleho výboru Politbyra komunistickej strany, najmocnejšej inštitúcie v strane a štáte. 

Po povýšení premiéra Čao C’-janga na generálneho tajomníka Komunistickej strany v roku 1987 sa uvoľnilo miesto premiéra. Hoci Li Pcheng nebol prívrženec de facto lídra krajiny Teng Siao-pchinga a nezdieľal jeho predstavy o ekonomických reformách, využil však oslabenie Tenga spôsobené predčasným odchodom jeho spojenca Chu Jao-panga z politiky. V najvyššej politike sa Li stal protipólom vodcu reforiem Čao C’-janga, predovšetkým keď liberalizácia cien spôsobila infláciu a z toho vyplývajúce protesty.

Po smrti Chu Jao-panga v polovici apríla 1989 začalo v Pekingu mohutnieť protestné hnutie, ktoré požadovalo politickú liberalizáciu. Li Pcheng patril ku konzervatívnej frakcii, ktorá presadzovala nekompromisný prístup k demonštrantom. V máji preto zaviedol stanné právo a v noci z tretieho na štvrtého júna 1989 dal armáde príkaz na potlačenie protestov, čo viedlo k zabitiu stoviek až tisícov ľudí. Li označil potlačenie protestov za víťazstvo pre komunizmus, kým na západe bol za tento čin označovaný ako „mäsiar z Pekingu“.

Hoci bol Čao C’-jang po masakri v Pekingu odvolaný a zatvorený do domácej väzby, Li Pchengova pozícia sa posilnila len dočasne. Teng Siao-pching v roku 1992 po slávnej „ceste na juh“ opätovne naštartoval proces ekonomickej liberalizácie, napriek odporu konzervatívcov. V roku 1998 bol Li Pcheng v premiérskom kresle nahradený Ču Žung-ťim a presuntý na menej významnú pozíciu predsedu čínskeho parlamentu. V roku 2002 odišiel na dôchodok.

## Referencie

## Iné projekty

Kategória:Čínski politici
Kategória:Čínski komunisti
Kategória:Politici Komunistickej strany Číny
Kategória:Osobnosti zo Šanghaja
Hebrejské písmo

**Hebrejské písmo** alebo **hebrejská abeceda** môže byť:
* starohebrejské písmo (kanaanske písmo) a hebrejské písmo (novšie)
* hebrejské písmo (novšie)

## Zdroje
* 
*
Pedro Pascal

**José Pedro Balmaceda Pascal** (* 2. apríl 1975, Santiago de Chile), známy hlavne ako **Pedro Pascal**, je čilský a americký herec. Medzi jeho najznámejšie role patrí Oberyn Martell z štvrtej série fantasy seriálu *[[Game of Thrones|Hra o tróny]]*, Javier Peña zo seriálu *[[Narcos]]*, Din Djarin/Mandalorian v seriáli *[[The Mandalorian]] a* Joel Miller zo seriálu *[[The Last of Us (seriál)|The Last of Us]]*.

## Životopis
Narodil sa v Santiago de Chile. Jeho rodičia podporovali Salvadora Allende a boli zapojení do opozičného hnutia proti vojenskej diktatúre Pinocheta v Čile. Kvôli tomu krátko po jeho narodení získala rodina politický azyl v Dánsku. Vyrastal v Orange County v Kalifornii a San Antoniu v štáte Texas. V detstve sa venoval pretekárskemu plávaniu, v jedenástich rokoch sa zúčastnil štátneho majstrovstva v Texase, ale plávaniu sa prestal venovať na úkor hodín herectva. Vyštudoval herectvo na Orange County School of the Arts a na Newyorskej univerzite Tisch School of the Arts. Dvadsať rokov žije v New Yorku. Jeho mladší brat Lucas Balmaceda je známy čilský herec.

## Kariéra
Objavil sa v mnohých televíznych seriáloch ako *[[Buffy, premožiteľka upírov]]*, *[[Dobrá manželka (seriál)|Dobrá manželka]]*, *[[Homeland – Zradca]]*, *[[Mentalista]]* a *[[Graceland (seriál)|Graceland]]*. V roku 2013 bol obsadený do role Oberyna Martella v seriáli *[[Game of Thrones|Hra o tróny]]*. V roku 2015 získal rolu agenta Javiera Peñu v seriáli od Netflixu *[[Narcos]]*. V tom istom roku sa objavil vo filme *[[Bloodsucking Bastards]]*, kde si zahral upíra Maxa.

V roku 2015 sa objavil po boku Heidi Klum vo videoklipe speváčky Sia s názvom „Fire Meet Gasoline“. V roku 2017 stvárnil agenta Whiskeyho v akčnom snímku **. V roku 2019 bol obsadený do hlavnej role Din Djarina/Mandaloriana v seriáli *[[The Mandalorian]]* zo sveta Star Wars, rovnakú postavu stvárnil v druhej aj v tretej sérii seriálu. V tejto roli ho môžeme vidieť aj v troch epizódach seriály Boba Fett: Zákon podsvetia. V roku 2023 obsadil hlavnú rolu v seriáli *[[The Last of Us (seriál)|The Last of Us]]*.

## Iné projekty

## Externé odkazy
* 
* 

## Zdroj

Kategória:Čilskí filmoví herci
Kategória:Filmoví herci USA
Kategória:Divadelní herci USA
Kategória:Televízni herci USA
Kategória:Osobnosti USA španielskeho pôvodu
Kategória:Osobnosti zo Santiaga (Čile)
Clouds House

náhľad|Clouds House od juhozápadu
**Clouds House**, tiež známy jednoducho ako **Clouds**, je pamiatkou II. stupňa v East Knoyle v grófstve Wiltshire v Anglicku. Bola navrhnutá architektom Arts and Crafts Philipom Webbom pre Percyho Wyndhama a jeho manželku Madeline, prvýkrát ju dokončili v roku 1886, ale požiar v roku 1889 si vyžiadal prestavbu budovy, ktorá bola dokončená v roku 1891. Clouds bol Webbov najúžasnejší dizajnový kúsok.  Stal sa centrom sociálnej aktivity pre intelektuálnu skupinu známu ako The Souls a navštevovali ho umelci ako Edward Burne-Jones a politici ako Arthur Balfour.

Od roku 1983 je dom liečebnou pre drogovo závislých a závislých na alkohole pod názvom Clouds House. V roku 2007 sa liečebné centrum Clouds House zlúčilo s dvoma ďalšími organizáciami a vytvorili charitatívnu organizáciu Action on Addiction so sídlom v East Knoyle.

## Iné projekty

## Zdroj

Kategória:Stavby v Anglicku
Kategória:Architektúra z 1891
Kategória:Domy v Spojenom kráľovstve
Kategória:Pamiatkovo chránené budovy stupňa II* v Anglicku
Howth

**Howth** ( – *Éadairov vrch*) je predmestie Dublinu v administratívnom grófstve Fingal v Írsku. Howth sa nachádza približne 13 km severovýchodne od Dublinu, na polostrove Howth Head spojenom tombolom so zvyškom pevniny.

V historickej martello veži v Howth sa nachádza múzeum Ye Olde Hurdy Gurdy Museum of Vintage Radio.

## Quarry
náhľad|Kostol Howth Presbyterian Church
**Quarry** () je townland predmestia Howth. Nachádza sa tu Howth Presbyterian Church, St. Mary’s Church, Clermont Church Tower a časť Burrow Beach.

## Referencie

## Iné projekty

## Zdroj

Kategória:Mestské štvrte Dublinu
Pileus

**Pileus** môže byť:
* antická pokrývka hlavy, pozri pilos
* sprievodný oblak v tvare čiapky, pozri pileus (meteorológia)

## Zdroje
Hwang Dong-hyuk

**Hwang Dong-hyuk** (Kórejčina: 황동혁, Hanča: 黃東赫) je juhokórejský filmový režisér, producent a scenárista. Preslávil sa v roku 2011, keď režíroval kriminálnu drámu Dogani a keď v roku 2021 vytvoril seriál *[[Squid Game]]*.

## Biografia
*Hwang Dong-hyuk* sa narodil 26. mája 1971 v juhokórejskom Soule. Po dokončení štúdia na Soulskej národnej univerzite, kde vyštudoval odbor komunikácie, napísal a režíroval niekoľko krátkych filmov. Neskôr sa presťahoval do Los Angeles, kde študoval na univerzite v južnej Kalifornii. Po doštudovaní nakrútil niekoľko filmov a vrátil sa zase do Soulu, kde v roku 2019 ponúkol Netflixu svoj scenár na seriál Squid Game.

### Squid Game

Myšlienka na seriál Squid Game bola založená na Hwangovom vlastnom ekonomickom boji v skorom živote, ako aj na triednych rozdieloch v Južnej Kórei. Aj keď Hwang vytvoril scenár už v roku 2008, nebol schopný nájsť výdavateľské štúdi, ktoré by film vydalo. Podpory sa mu dostalo až okolo roku 2019, keď do ňho Netflix investoval v rámci svojho plánu na rozšírenie svojich zahraničných programových ponúk. Seriál sa po vydaní 17. septembra 2021, stal najsledovanejším seriálom v histórii Netflixu. Stres ohľadom vytvorenia série spôsobil, že Hwang stratil až šesť zubov. Vďaka úspechu Squid Game, Netflix priniesol Hwangove predchádzajúce filmy ako *Silenced*, *Miss Granny* a *The Fortress* do svojej služby v Spojených štátoch, ale aj ďalších krajinách.

## Filmografia

## Referencie

## Externé odkazy
* 
* 

## Zdroj

Kategória:Filmoví režiséri Kórejskej republiky
Kategória:Osobnosti zo Soulu
Predkútsky jarok

**Predkútsky jarok** je potok v južnom okraji regiónu Pohronie, na území obce Pliešovce, v okrese Zvolen v Banskobystrickom kraji. Je ľavostranným prítokom potoka Macovie jarok, v povodí Slatiny; má dĺžku . Je vodným tokom VI. rádu. Hydrologické poradie (číslo povodia): 4-23-03-1599. Geomorfologická kategorizácia: geomorfologická oblasť Slovenské stredohorie, geomorfologický celok Pliešovská kotlina.

## Prameň
Pramení v nadmorskej výške  na východnom okraji intravilánu obce Pliešovce]južne od poľa *Sitník* a západne od lúky *Paušný vrch* v geomorfologickom celku Pliešovská kotlina.

## Opis toku
Tečie západným smerom rovnobežne so *Sitníckou ulicou*, striedavo je lemovaný pásom príbrežnej vegetácie, pri západnom konci *Sitníckej ulice* a pri križovatke s *Družstevnou ulicou* v nadmorskej výške  ústi do Macovie jarka ako jeho ľavostranný prítok. Macovie jarok ďalej ústi do Neresnice. *Predkútsky jarok* nemá prítoky.

*Predkútsky jarok* pramení, preteká a ústi na území obce Pliešovce, v geomorfologickom celku Pliešovská kotlina.

## Pôvod názvu
Názov vodného toku *Predkútsky jarok* má pôvod v názve lúky aj sadu *Pred Kútmi*; táto lúka a sad sú umiestené severovýchodne 1 km od prameňa *Predkútskeho jarka*. Z toponyma *Pred Kútmi* rozšírením o formant *-ský/ -sky* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Predkútsky potok* ako súčasť veľmi početnej skupiny názvov v slovenskej toponymii, najmä hydronymii.

Názov lúky aj sadu *Pred Kútmi* má pôvod v polohe týchto pomenúvaných dvoch geografických objektov vo význame *objekt ležiaci medzi intravilánom Pliešoviec a vzdialenejšími dvoma objektmi (samota aj pole) s názvom *Kúty*. Motivácia pomenovania je aj v súčasnej slovenčine jasná.

Hydronymum *Predkútsky jarok'' bolo štandardizované v roku 1994. Najstarší dochovaný písomný záznam toponyma Pliešovce je z roka 1332.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Zvolen
Kategória:Vodné toky v Pliešovskej kotline
Kategória:Pliešovce
Chadwick Boseman

**Chadwick Aaron Boseman** (* 29. november 1976 Anderson, Južná Karolína, USA – † 28. augusta 2020 Los Angeles) bol americký herec. Bol známy stvárnením rolí Jackieho Robinsona vo filme *[[42: Zrod legendy]]* (2013), Jamesa Browna vo filme *[[Get On Up – Príbeh Jamesa Browna]]* (2014), T'Challu/Black Panthera vo filmoch v rámci Marvel Cinematic Universe ako sú: *[[Captain America: Občianska vojna]]* (2016), *[[Black Panther (film)|Black Panther]]* (2018), **' ([[2018]]) a **' (2019). Zomrel 28. augusta 2020 na rakovinu hrubého čreva, s ktorou bojoval štyri roky.

## Detstvo a začiatky
Narodil sa v Južnej Karolíne v roku 1976. V roku 1995 odmaturoval na T. L. Hanna High School a v roku 2000 promoval na Howard University, kde získal titul Bakalár umenia v odbore réžia. Medzitým úspešne absolvoval aj Londýnsku British American Drama Academy. Pôvodne sa chcel venovať réžií. Aby dokázal lepšie komunikovať s hercami, začal chodiť na kurzy herectva. V roku 2008 sa presťahoval do Hollywoodu, aby sa naplno venoval svojej rozbehnutej hereckej kariére.

## Kariéra
Svoju prvú veľkú rolu získal v roku 2003 v televíznom seriály *[[Tretia hliadka]]*. Ďalšie role získal v následujúcich rokoch v seriáloch *[[Zákon a poriadok]]*, *[[Kriminálka New York]]*, *[[Pohotovosť (seriál)|Pohotovosť]]* a *[[Odložený prípad]]*. Súčasne sa venoval písaniu divadelnej hry *Deep Azure*, ktorú naštudovala Congo Square Theatre Company v Chicagu. Hra bola nominovaná v roku 2006 na cenu Jeff Award.

Filmový debut zažil v roku 2008 v snímku *[[Expres (film)|Expres]]*. V tom roku získal väčšiu rolu v seriály *[[Lincoln Heights]]* (9 epizód) a v roku 2010 hral v seriály *[[Mesto stratených]]* (13 epizód).

Prelom nastal v roku 2013, kedy stvárnil Jackieho Robinsona vo filme *[[42: Zrod legendy]]*. V roku 2014 nasledovali role vo filmoch *[[Veľký draft]]* a *[[Get On Up – Príbeh Jamesa Browna]]*, kde stvárnil rolu speváka Jamesa Browna. V roku 2016 hral v veľkorozpočtovom filme *[[Bohovia Egypta]]* a krátko na to získal rolu T'Challu/Black Panthera vo filmoch v rámci Marvel Cinematic Universe. Poprvý krát sa ako Black Panther objavil vo filme *[[Captain America: Občianska vojna]]* (2016) a potom v samostatnom filme *[[Black Panther (film)|Black Panther]]* (2018). Toho roku sa objavil aj v snímku **' ([[2018]]) a o rok neskôr v **' (2019).

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Filmoví producenti USA
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Satellite Award
Kategória:Herci afroamerického pôvodu
Kategória:Osobnosti z Južnej Karolíny
Hrubý vrch (Tribeč)

**Hrubý vrch** () je vrch v pohorí Tribeč. Leží nad obcou Veľké Uherce, približne  juhovýchodne od Partizánskeho.

## Poloha
Nachádza sa v severnej časti pohoria, v geomorfologickom podcelku Rázdiel a časti Skýcovská vrchovina. Vrchol leží na území Trenčianskeho kraja, v okrese Partizánske a v katastrálnom území obce Veľké Uherce. Vrch je súčasťou CHKO Ponitrie a severne leží prírodná rezervácia Dobrotínske skaly.

## Opis
Hrubý vrch a susedná Veľká Ostrá () sú najvyššími vrchmi v severnej časti pohoria. Sedlom oddelená Veľká Ostrá sa nachádza juhovýchodným smerom, južne leží Papaj vrch () a Mníchová (Rázdiel) (), západne Veľký Vracov () a severne Dobrotín (). Vrch patrí do povodia rieky Nitry a odvodňuje ho riečka Drahožica a jej prítoky. Najbližšími sídlami sú severne ležiace obce Radobica, Veľké Uherce a Kolačno, východe ležiace Veľké Pole a juhozápadne položený Skýcov. Blízko vrcholu stojí telekomunikačný stožiar.

### Výhľady
Lesný porast pokrýva veľkú časť Hrubého vrchu, preto výhľady z neho sú veľmi obmedzené. Z vhodných miest s redšou vegetáciou vidieť okolité vrchy pohoria a južnú časť Vtáčnika, zriedkavo však tiež Pohronský Inovec, Štiavnické a Strážovské vrchy, či Považský Inovec.

## Prístup
Severozápadným úbočím vedie sedlom Veľkej Ostrej zokruhovaná  značená trasa z Veľkých Uheriec. Z nej sa dá odbočiť a lesným chodníkom vystúpiť na blízky vrchol. 

## Referencie

## Pozri aj
* Rázdiel
* Zoznam vrcholov v Tribeči

## Externé odkazy
* Poloha na turistickej mape

Kategória:Vrchy v Tribeči
Kategória:Vrchy v okrese Partizánske
Kategória:Vrchy pod 1000 metrov na Slovensku
Kategória:Veľké Uherce
Zimné olympijské hry 1968

**X. zimné olympijské hry** sa konali od 6. do 18. februára 1968 vo francúzskom Grenoble. Po 44 rokoch sa vrátili do krajiny, kde mali svoju premiéru. Namiesto Chamonix však tentoraz bolo ich hostiteľom väčšie mesto Grenoble. Olympijských hier sa zúčastnilo 1158 športovcov z 37  krajín, čím bol stanovený rekord v počte zúčastnených športovcov.

Najúspešnejším športovcom hier sa stal francúzsky pretekár v alpskom lyžovaní Jean-Claude Killy, vo všetkých troch disciplínach ktorých sa zúčastnil získal zlatú medailu. Švédska pretekárka v behu na lyžiach Toini Gustafssonová bola s dvoma zlatými a jednou striebornou medailou najúspešnejšou ženou olympijských hier. Najviac medailí na olympijských hrách získalo Nórsko. Prvýkrát sa hier zúčastnila Nemecká spolková a Nemecká demokratická republika dvoma oddelenými tímami, ale ešte pod rovnakou vlajkou a hymnou. Prvýkrát sa na olympijských hrách konali dopingové kontroly a tiež prvýkrát boli hry prenášané farebnou televíziou.

Pre výpravu Česko-Slovenska to boli so ziskom štyroch medailí najúspešnejšie zimné olympijské hry.

## Kalendár súťaží

## Zaujímavosti
* Grenoble bola prvá olympiáda s maskotom (s názvom *Shuss*)
* Boli tu prvýkrát zavedené dopingové kontroly a testy pohlavia

## Referencie

## Iné projekty

## Externé odkazy
* Grenoble 1968 na stránke *olympics.com*

## Zdroj
* 


Kategória:Šport v 1968
1968
OH
Kategória:1968 vo Francúzsku
Kategória:Šport v Chamonix-Mont Blanc
Funky Junction

**Funky Junction** bola írska rocková skupina založená v roku 1972 špeciálne na nahranie jediného albumu piesní, ktoré preslávila britská skupina Deep Purple, ktorý vyšiel pod názvom *Funky Junction Play a Tribute to Deep Purple* v januári 1973. V zostave kapely boli všetci traja členovia inkarnácie Thin Lizzy zo začiatku 70. rokov.

## Funky Junction Play a Tribute to Deep Purple
### Zoznam skladieb
#„Fireball“ (Ritchie Blackmore, Ian Gillan, Roger Glover, Jon Lord, Ian Paice)
#„Dan“ (Leo Muller)
#„Black Night“ (Blackmore, Gillan, Glover, Lord, Paice)
#„Palamatoon“ (Muller)
#„Strange Kind of Woman“ (Blackmore, Gillan, Glover, Lord, Paice)
#„Hush“ (Joe South)
#„Rising Sun“ (Muller)
#„Speed King“ (Blackmore, Gillan, Glover, Lord, Paice)
#„Corina“ (Muller)

### Obsadenie
*Eric Bell – gitara
*Phil Lynott – basgitara
*Brian Downey – bicie
*Benny White – spev
*Dave Lennox – klávesy

## Externé odkazy
* ''Funky Junction Play a Tribute to Deep Purple'' na Discogs

## Zdroj

Kategória:Írske rockové hudobné skupiny
Kategória:Hudobné skupiny z 1972
Národné futbalové mužstvo Konžskej demokratickej republiky

**Národné futbalové mužstvo Konžskej demokratickej republiky** reprezentuje Konžskú demokratickú republiku na medzinárodných turnajoch ako Majstrovstvá sveta či Africký pohár národov. Tento tím bol v minulosti pod názvom Belgické Kongo a Zair.

## História
Futbalový zväz bol založený v roku 1919 vo vtedajšom Belgickom Kongu ako prvý v „čiernej Afrike“. Najlepšie časy boli po vyhlásení nezávislosti v 60. rokoch. Konžská demokratická republika vyhrala dvakrát Africký pohár národov v roku 1968 a 1974. V tom roku sa (pod názvom Zair) zúčastnili aj Majstrovstiev sveta vo futbale 1974 v Západnom Nemecku - ako prvý zástupca subsaharskej Afriky. Na MS príliš neoslnili v skupine so Škótskom, Juhosláviou a Brazíliou nestrelili ani jeden gól a odišli zo skóre 0:14. V poslednom zápase sa „preslávil“ Mwepu Ilunga, ktorý pri brazílskom priamom kope vybehol z múru a odkopol loptu pred prekvapenými Brazílčanmi, za čo dostal žltú kartu. Incident bol často s pobavením citovaný ako príklad neznalosti pravidiel afrických hráčov, ale sám Ilunga neskôr prehlásil, že to spravil schválne ako protest proti tomu, že hráči Zairu nedostali sľubované výplaty. Preto tiež bojkotovali zápas s Juhosláviou (0:9), v ňom dostali rekordný debakel 0:9 v dejinách šampionátu.

Po hanbe na MS sa konžský futbal nikdy nevyhrabal s kontinentálneho priemeru - prispela k tomu aj zlá ekonomická a bezpečnostná situácia v krajine. Posledný výrazný úspech bolo tretie miesto na Africkom pohári národov 1998 a 2015.

## Majstrovstvá sveta

## Africký pohár národov

## Referencie

## Externé odkazy
*http://www.fecofa-rdc.com/ 
*https://www.national-football-teams.com/country/55/2021/Dr_Congo.html

Konžská demokratická republika
Kategória:Futbal v Konžskej demokratickej republike
Gina Gershonová

**Gina Gershonová** (; * 10. jún 1962, Los Angeles, Kalifornia, Spojené štáty) je americká herečka.

## Detstvo a mladosť
Narodila sa do židovskej rodiny v Los Angeles a vyrastala v San Fernando Valley. Má dvoch starších súrodencov. V roku 1980 sa presťahovala do Bostonu, kde navštevovala *Emerson College*. Prestúpila na New York University a v roku 1983 získala bakalársky titul v odbore dráma, psychológia/filozofia.

## Kariéra
Gershonová uviedla, že vždy túžila sa stať herečkou aj napriek tomu, že jej kariéra začínala v oblasti hudby a tanca. Navštevovala profesionálnu divadelnú školu *Circle in the Square* v New Yorku, kde na ňu mali obrovský vplyv Sandra Seacat, Harold Guskin a David Mamet. Tri krát účinkovala na Brodawayi a je tiež jednou zo zakladajúcich členiek divadelnej skupiny Naked Angels. 

Jej filmový debut prišiel v roku 1986, vo filme *Kráska v ružovom*. Neskôr bola obsadená do jednej z rolí vo filme *Koktejl*, ktorý ju zároveň aj preslávil. Vo filme si zahrala po boku Tomom Cruisom a Elisabeth Shue. V roku 1992 stvárnila Nancy Sinatra, v televíznom filme *Sinatra*. O rok neskôr, mala menšiu rolu v televíznom seriály *[[Melrose Place]]*, kde hrala prostitútku. 

V roku 1995 stvárnila rolu bisexuálnej tanečnice Crystal, vo filme *Showgirls*. Gershonová je na základe tejto filmovej role považovaná za gay ikonu. Postavu lesbičky si zahrala aj o rok neskôr, vo filme *Pasca*, kde hrala po boku Jennifer Tilly.

V nasledujúcich rokov sa objavila skôr v nízkorozpočtových filmoch. V roku 2002 si zahrala vo filme *Hranice šialenstva*. V roku 2007 si zahrala po boku Hilary Swank, Lisy Kudrow a Gerarda Butlera vo filme *PS: Milujem ťa*. V roku 2011 získala jednu z vedľajších úloh v dráme *Killer Joe*. O rok neskôr, stvárnila Donatellu Versace, v životopisnom filme *Donatella*, ktorý mal premiéru v roku 2013. Jej herecký výkon, získal pozitívne recenzie. 

V roku 2015 hosťovala v televíznom seriály *[[Glee]]*. Od roku 2015 do roku 2017, mala periodickú rolu v televíznom seriály *Red Oaks*. V roku 2017 sa objavila vo filmoch *9/11*, *Dvaja nestačia* či *Darkyňa smrti*. 

Stvárňuje rolu matky Colea Sprouseho v televíznom *[[Riverdale (seriál z roku 2017)|Riverdale]]*, od roku 2018. V roku 2020 si zahrala vo filme Woodyho Allena, *Festival pana Rifkina*. V roku 2022 si zahrala po boku Caty Blanchett, Jamie Lee Curtis či Cheyennea Jacksona, vo filme *Borderlands.*

## Súkromný život
V roku 2015 jej partnerom bol belgický futbalista Bobby Dekeyser, s ktorým sa rozišli v roku 2018. 

## Referencie


## Iné projekty

## Externé odkazy
* 
* 
* 
*  
* Notable Names Database – Gina Gershon

## Zdroj

Kategória:Filmové herečky USA
Kategória:Televízne herečky USA
Kategória:Filmové režisérky USA
Kategória:Divadelné herečky USA
Kategória:Osobnosti z Los Angeles
Kategória:Osobnosti USA židovského pôvodu
Deoxycukor

**Deoxycukry,** **deoxy-cukry** alebo **deoxysacharidy** sú cukry, ktorých hydroxylová skupina bola nahradená vodíkovým atómom.

Príklady deoxycukrov sú:
* deoxyribóza, alebo 2-deoxy-D-ribóza, ktorá je súčasťou DNA,
* fukóza, alebo 6-deoxy-L-galaktóza, ktorá je hlavnou zložkou fukoidanu hnedých rias a rôznych proteoglykánov,
* fukulóza, alebo 6-deoxy-L-tagatóza, ktorá je dôležitou súčasťou čiastočiek vírusu vtáčej chrípky,
* ramnóza, alebo 6-deoxy-L-manóza, ktorá je prítomná v rastlinných glykozidoch,
* 1-deoxy-D-xylulóza-5-fosfát (DXP), z ktorej mikroorganizmy a rastliny syntetizujú terpény a vitamíny tiamín a pyridoxalfosfát.

U baktérie ''Escherichia coli'' sú deoxycukry syntetizované dvoma rôznymi spôsobmi - jeden využíva aldolovú kondenzáciu, zatiaľ čo druhý premieňa ribózu na deoxyribózu na úrovni nukleozidov a nukleotidov. Deoxyribóza je syntetizovaná redukciou ribózy. Premenu ribonukleotidov na deoxyribonukleotidy katalyzuje ribonukleotidreduktáza.


Súbor:Alpha-L-Rhamnopyranose.svg|Ramnóza
Súbor:Fucose2.png|Fukóza


## Referencie

## Pozri aj
* Deoxynukleotid

## Zdroj

Kategória:Monosacharidy
Anthony Mackie

**Anthony Dwane Mackie** (* 23. september 1978, New Orleans, Louisiana) je americký herec.

## Kariéra
V roku 2002 získal cenu Obie za svoj výkon v divadelnej hre *Talk* od Carla Hancocka Ruxa. Na striebornom plátne sa poprvýkrát objavil toho istého roku v snímke *[[8. míľa]]* po boku repera Eminema. Hlavnú rolu si zahral v roku 2004 vo filme *[[Brother to Brother (film)|Brother to Brother]]*. V ďalších rokoch hral napríklad v snímkoch *[[Mandžuský kandidát]]* (2004), *[[Million Dollar Baby]]* (2004), *[[Oko dravca]]* (2008), *[[Smrť čaká všade]]* (2008), *[[Správcovia osudu]]* (2011), *[[Oceľová päsť]]* (2011) alebo *[[Muž na hrane]]* (2012). Od roku 2014 hráva vo filmovej sérii od Marvel Cinematic Universe postavu Sama Wilsona/Falcona – jedná sa o filmy: *[[Captain America: Zimný vojak]]* (2014), *[[Avengers 2: Vek Ultrona]]* (2015), *[[Ant-Man (film)|Ant-Man]]* (2015), *[[Captain America: Občianska vojna]]* (2016), **' ([[2018]]), **' (2019) a v novom seriály *[[The Falcon and the Winter Soldier]]* (2021) kde sa zároveň stáva novým Kapitánom Amerika.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Filmoví herci afroamerického pôvodu 
Kategória:Televízni herci afroamerického pôvodu 
Kategória:Absolventi Juilliard School
Kategória:Osobnosti z New Orleansu
John Sentamu

**John Tucker Mugabi Sentamu** (* 10. júna 1949, Kampala) je anglikánsky teológ a biskup, emeritný arcibiskup yorský a metropolita, 97. v tejto funkcii. 

## Život
Narodil sa blízko Kampaly v dnešnej Ugande. Vyštudoval práva na univerzite Makerere a stal sa právnikom Najvyššieho súdu Ugandy. Za kritiku režimu prezidenta Idi Amina bol krátko väznený. Keď roku 1974 utiekol do Spojeného kráľovstva, začal študovať teológiu na Selwyn College v Cambridge. Vysvätený za kňaza bol v roku 1979 a v roku 1997 na biskupa. Pôsobil v Stepney. V roku 2002 zastával post biskupa Birminghamu a roku 2005 bol menovaný do funkcie yorského arcibiskupa. Pre svoje konzervatívne morálne postoje je považovaný za tradicionalistu.

Je ženatý a má dve vlastné a dve adoptované deti. 

### Verejný krst
Na Veľkonočnú nedeľu v roku 2008 pokrstil 20 ľudí plným ponorením do nádoby s vodou pred kostolom St Michael-le-Belfrey v Yorku. Obrad sledovali stovky ľudí.

## Iné projekty

## Zdroj

Kategória:Absolventi University of Cambridge
Kategória:Anglikánski biskupi
Kategória:Arcibiskupi Yorkskej arcidiecézy
Kategória:Osobnosti z Kampaly
Pyrán

**Pyrán** alebo **oxín** je heterocyklická zlúčenina, ktorá má šesťčlenný nearomatický cyklus pozostávajúci z piatich uhlíkov a jedného kyslíka s dvomi dvojitými väzbami. Existujú dva izoméry pyránu, ktoré sa líšia polohou dvojitých väzieb. 2*H*-pyrán má nasýtený uhlík na pozícii 2, zatiaľ čo 4*H*-pyrán má nasýtený uhlík na pozícii 4. 

4*H*-Pyrán bol poprvé izolovaný a charakterizovaný v roku 1962 pyrolýzou 2-acetoxy-3,4-dihydro-2H-pyránu. Bol však príliš nestabilný, hlavne na vzduchu. 4*H*-Pyrán sa jednoducho disproporcionuje na príslušný dihydropyrán a pyryliový ión, ktorý sa ľahko hydrolyzuje vo vodnom médiu.

Aj keď pyrány samotné nie sú v chémii veľmi významné, mnohé ich deriváty sú dôležité biologické molekuly, ako napríklad pyránoflavonoidy.

Názov pyrán sa často používa i pre jeho nasýtený analóg, ktorý sa správne označuje ako tetrahydropyrán (oxán). Monosacharidy, ktoré obsahujú šesťčlenný kruh, sú známe ako pyranózy.

## Referencie

## Pozri aj
* Furán
* Furfural
* Pyrón
* Tiopyrán

## Zdroj

Kategória:Kyslíkaté heterocyklické zlúčeniny